【二重彩對對碰】巴薩諾瓦充滿新鮮感
2024年05月21日 21:00
東網電視
更多新聞短片
明治朗：博美麗第一死火
第7場「美麗第一」轉伍廐兩出兩捷，惟上仗只於7駒場合中險勝，加至頂磅吃力，博牠不入前2名，二重彩派彩就會好分。「巴薩諾瓦」新近由柏廐轉巫廐，蕭家軍戰駒罕見他投，加盟新倉短短日子，身形顯著轉壯，埋門試閘省騎反應亦不俗。上季由班德禮揚威谷草1000米，陣前抖逾3個月，如今轉倉復出充滿新鮮感，效果可能相同；「勇敢巨星」、「武千帥」遇快鬥快形勢稱心，有力串Ｑ。
梓忠：綠色好威試閘勁爆
3歲澳洲自購馬「綠色好威」，來港前在新南威爾斯較細馬場上陣，3戰1000米獲2冠，有前速且爆發力強，相當適合在跑馬地出戰。牠雖然未試過谷閘，但短直路跑道對其尤為啱發揮，賽前5月7日試泥閘1050米，潘明輝主轡下出閘利落，貼欄順放姿態輕鬆，鞍上人緊韁依然躍躍欲奔，勝出這課閘特別吸引，今戰剛好排1檔，結合外地賽績及試閘表現，乃今場一路奇兵。